钦定古今图书集成/理学汇编/学行典/第185卷 > 张志宽
## 钦定古今图书集成/理学汇编/学行典/第185卷 > 张志宽

按《唐书孝友传》：张志宽，蒲州安邑人。居父丧而毁，州
里称之。王君廓兵略地，不暴其闾，倚全者百许姓后
为里正，忽诣县称母疾，求急，令问状，对曰：“母有疾，志
宽辄病，是以知之。”令谓其妄，系于狱。驰验如言，乃慰
遣之。母终，负土成坟，手莳松柏。高祖遣使者就吊，拜
员外散骑常侍，赐物四十段，表其闾。